b'\n_START_ARTICLE_\nNorthcote (Victoria)\n_START_SECTION_\nHistorikk\n_START_PARAGRAPH_\nOmr\xc3\xa5det som i dag er kjent som Northcote var del av omr\xc3\xa5det til aboriginerfolket Wurundjeri._NEWLINE_Europeisk bosetning i omr\xc3\xa5det begynte i 1839 da myndighetene delte opp omr\xc3\xa5det i parseller og solgte unna. Parsellene gikk i en \xc3\xb8st-vestlig retning og preger ogs\xc3\xa5 dagens gatebilde. Lower Plenty Road (dagens High Street) utviklet seg til \xc3\xa5 bli den sentrale gaten i Northcote, istedenfor Westgarth Street som var den opprinnelige planen._NEWLINE_Fra 1870 var omr\xc3\xa5det preget av flere st\xc3\xb8rre slakterier, g\xc3\xa5rder med griseoppdrett og mursteinsfabrikker. I 1880-\xc3\xa5rene var husprisene i Northcote relativt lave, p\xc3\xa5 grunn av mangelen p\xc3\xa5 kollektivtransport og eiendomsspekulasjon. Dette gav Northcote rykte p\xc3\xa5 seg for \xc3\xa5 v\xc3\xa6re en arbeiderklassebydel. Northcote fikk tog- og trikkeforbindelse til Melbourne sentrum il\xc3\xb8pet av 1880-\xc3\xa5rene og bydelen vokste som f\xc3\xb8lge av det._NEWLINE_Fra 1950-\xc3\xa5rene ble Northcote hjem til et st\xc3\xb8rre antall italienske og greske immigranter. Etter 1980-\xc3\xa5rene har gentrifiseringen av Fitzroy og Fitzroy North gjort at flere og flere artister har flyttet nordover inn i Northcote.'